## Program izmjena i dopuna Jedinstvenog nastavnog plana i okvirnog obrazovnog programa za zanimanje elektroinstalater

### NN 101/2011 (7.9.2011.), Program izmjena i dopuna Jedinstvenog nastavnog plana i okvirnog obrazovnog programa za zanimanje elektroinstalater

MINISTARSTVO GOSPODARSTVA, RADA I PODUZETNIŠTVA

2077

Na temelju članka 39. stavka 5. Zakona o obrtu (»Narodne novine« br. 77/93., 90/96., 102/98., 64/01., 71/91., 49/03. – pročišćeni tekst i 68/07.), ministar gospodarstva, rada i poduzetništva nakon prethodno pribavljena mišljenja Hrvatske obrtničke komore i uz suglasnost ministra znanosti, obrazovanja i športa donosi

PROGRAM IZMJENA I DOPUNA JEDINSTVENOG NASTAVNOG PLANA I OKVIRNOG OBRAZOVNOG PROGRAMA ZA ZANIMANJE

ELEKTROINSTALATER

1. U Jedinstvenom nastavnom planu i okvirnom obrazovnom programu za zanimanje elektroinstalater (»Narodne novine« br. 136/03) iza teksta pod točkom »7. 5. Nastavni predmet: »Praktična nastava« dodaje se tekst koji glasi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
»8.1. Nastavni predmet:  ***Izborna nastava***
                                      Tehnologija solarnih fotonaponskih sustava
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred: 2.

Tjedni (ukupni) fond sati: 1 (35)

Razred: 3.

Tjedni (ukupni) fond sati: 2 (64)

Cilj:

Cilj programa je stjecanje znanja i vještina koje će omogućiti polaznicima samostalno projektiranje, postavljanje i servisiranje solarnih sistema za proizvodnju električne energije.

Zadaci

– obrazložiti princip rada svih obnovljivih izvora energije.

– obrazložiti princip rada elemenata solarnog fotonaponskog sustava.

– projektirati solarni fotonaponski sustav prema potrebama korisnika.

– pravilno postaviti i montirati solarni fotonaponski sustav poštujući sve standarde.

– primijeniti pravila o zaštiti na radu i primijeniti sredstva za siguran rad u posebnim uvjetima,

– čuvati zdravlje i čovjekov okoliš, usvojiti spoznaju o važnosti organizacije rada i racionalnog korištenja energije.

– koristiti stručnu literaturu i internet.

Provjeravanje postignuća učenika

Svaki učenik dužan je sudjelovati u svim planiranim oblicima provjeravanja i ocjenjivanja postignuća koji se sastoje od usmenih i pismenih provjera te provjere putem praktičnih zadataka na laboratorijskim vježbama.

Literatura:

Dr. sc. Ljubomir Majdandžić: »Obnovljivi izvori energije«, Graphis d.o.o., Zagreb, 2008. godine

Dr. sc. Ljubomir Majdandžić: »Solarni sustavi«, Graphis d.o.o., Zagreb, 2010. godine

Dr. Petar Kulušić, Dr. Jadranka Vuletin, Dr. Ivan Zulim, »Sunčane ćelije«, Školska knjiga d.d., Zagreb, 2004. godine

Katalozi proizvođača

Kadrovski uvjeti:

Nastavnik koji je završio studij elektrotehnike kojim se stječe najmanje 180 ECTS bodova ili više (sveučilišni prvostupnik elektrotehnike)

Metodičke i organizacijske napomene:

Nastava ovog predmeta izvodi se predavanjem i praktičnim vježbama u laboratoriju. Teorijsku nastavu treba izvoditi u specijaliziranoj učionici opremljenoj solarnim fotonaponskim sustavom, te uzorcima i modelima istoga. Učionica treba biti opremljena LCD projektorom, računalom i internetskom instalacijom.

Dio nastave se izvodi s cijelim razredom (20 sati), a dio (44 sata) u skupinama od po 10 učenika.

Praktične vježbe izvode se u blokovima po 2 sata. Zadaci za rad u laboratoriju moraju biti takovi da zahtijevaju spajanje, mjerenje, obradu rezultata i izvođenje zaključaka.

U nastavi će se koristiti mape za vježbe.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izborna nastava – Tehnologija solarnih fotonaponskih sustava
                            – 2. godina
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cilj i zadaci nastavnih područja

|  |  |  |
| --- | --- | --- |
| Nastavna cjelina | Očekivani rezultati (znanja i umijeća) | Nastavni sadržaji |
| 1. Uvod u predmet | Steći osnovne spoznaje o energiji sunčeve svjetlosti i zračenja. Objasniti značaj sunčeve energije u suvremenom dobu i shvatiti položaj Hrvatske i regije na solarnoj karti. Znati specificirati tehničke norme solarnih sustava. | Energija sunčeva svjetlost i zračenje  Količina sunčevog zračenja u Republici Hrvatskoj  Tehnički pojmovi iz solarne energije |
| 2. Solarni sustavi | Shvatiti način funkcioniranja solarnog kolektorskog sustava za grijanje vode. Opisati i nacrtati shemu rada tog sustava. Navesti osnovne vrste kolektora i njihovu okvirnu cijenu.  Steći osnovne spoznaje o fotonaponskom efektu te mogućnostima njegove primjene. Opisati povijesni razvoj fotonaponske tehnike te trenutnu situaciju svijetu. | Grijanje vode  Način rada solarnih kolektora za grijanje vode  Vrste kolektora za grijanje vode  Ekonomičnost sustava grijanja  Općenito o fotonaponskom efektu i njegova primjena  FN sustavi – jučer i danas |
| 3. Fotonaponski paneli | Shvatiti tehnologiju funkcioniranja fotonaponskog efekta, te tehnologiju izrade FN ćelija i panela. Navesti i objasniti princip rada monokristalnih, polikristalnih i amorfnih panela. Steći uvid o osnovnim parametrima električne snage pojedine vrste FN panela. Navesti okvirne cijene tih panela. | Tehnologija fotonaponskih ćelija i panela  Osnovne vrste FN panela  Tehnologija monokristalnih, polikristalnih i amorfnih FN panela  Usporedba električne snage, kvalitete i cijene |
| 4. Fotonaponski sustavi | Objasniti osnovne elemente jednostavnih fotonaponskih sustava. Znati nacrtati električnu shemu spajanja jednostavnih FN sustava male snage.  Shvatiti ulogu pojedinih elemenata u FN sustavu male snage. | Shema spajanja jednostavnog FN sustava  Samostalni FN sustavi rasvjete  Elementi u tom sustavu  Funkcioniranje gotovog FN sustava |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Izborna nastava – Tehnologija solarnih fotonaponskih sustava
                           – 3. godina
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Nastavna cjelina | Očekivani rezultati (znanja i umijeća) | Nastavni sadržaji |
| 1. Obnovljivi izvori energije | Navesti sve danas dostupne obnovljive izvore energije. Objasniti svaki od obnovljivih izvora, shvatiti njihovu mogućnost praktične primjene, te njihovu ekonomičnost.  Navesti prednosti i mane pojedinog obnovljivog izvora te mogućnost primjene u Republici Hrvatskoj. | Općenito o obnovljivim izvorima energije.  Vrste obnovljivih izvora i princip rada.  Iskoristivost, prednosti i mane obnovljivih izvora.  Položaj Hrvatske i budućnost obnovljivih izvora energije. |
| 2. Mali fotonaponski sustavi | Opisati i nacrtati električnu shemu djelovanja malog FN sustava za rasvjetu. Shvatiti način rada i funkcioniranja sastavnih elemenata FN sustavu za rasvjetu.  Nabrojati i izabrati pribor za izradu modela FN sustava rasvjete  Steći vještinu izrade modela FN sustava rasvjete. | Električna shema spajanja FN sustava rasvjete.  Elementi malog FN sustava.  Pripreme za izradu modela FN sustava rasvjete.  Izrada modela FN sustava rasvjete. |
| 3. Veliki fotonaponski sustavi | Nabrojati sve elemente velikih FN sustava.  Objasniti način rada pojedinih vrsta FN panela. Steći znanje izvođenja proračuna snage pojedine vrste FN panela. Opisati način nabave i ekonomičnost za svaku pojedinu vrstu FN panela. Steći vještinu ispitivanja i testiranja svih vrsta FN panela.  Objasniti način rada i spajanja solarnog regulatora napajanja i punjenja. Shvatiti ulogu regulatora u FN sustavu. Spoznati način ispitivanja i testiranja regulatora napajanja i punjenja.  Objasniti ulogu akumulatorske baterije u FN sustavu. Naučiti proračun snage, kapaciteta i struje punjenja akumulatorskih baterija. Steći uvid u ekonomičnost nabave pojedinih vrsta i tipova akumulatora.  Objasniti princip rada pretvarača napona. Steći vještinu ispitivanja, spajanja i ugradnje pretvarača napona.  Prepoznati osnovne vrste pretvarača napona, te steći uvid o njihovoj ulozi u FN sustavu i cijeni na tržištu.  Opisati klasične vrste električnih potrošača. Naučiti proračun potrošnje i eventualne uštede električne energije.  Steći vještinu izrade električnog spajanja, montaže i upuštanja u rad FN sustava srednje snage. | Elementi fotonaponskog sustava i njihova uloga.  Vrste FN panela i proračun snage svake vrste.  Nabava, cijena i troškovnik FN panela.  Ispitivanje i testiranje svih vrsta FN panela.  Funkcioniranje i ispitivanje solarnog regulatora napajanja  Električno spajanje regulatora  Nabava, cijena i usporedba modela.  Uloga akumulatorske baterije u FN sustavu.  Proračun snage, kapaciteta i električnih vodiča.  Ekonomičnost korištenja olovnog ili alkalnog akumulatora.  Princip rada i vrste pretvarača napona.  Proračun snage pretvarača.  Nabava i cijena.  Ispitivanje i testiranje pretvarača napona.  Vrste potrošača.  Proračun snage potrošača i usporedba snage sa snagom FN sustava.  Proračun potrošnje, faktor radnih sati. |
| 4. Projektna dokumentacija | Objasniti način izrade troškovnika i projektne dokumentacije. Steći uvid o kompletnim cijenama svakog elementa FN sustava i pronaći najoptimalnije riješenje za pojedine vrate potrošnje.  Steći vještinu proračuna svih vodiča i zaštitnih elemenata u velikom FN sustavu | Općenito o troškovnicima i projektnoj dokumentaciji.  Proračuni snage, vodova i cijena velikoh FN sustava.  Način izrade troškovnika i projektne dokumentacije velikog FN sustava. |
| 5. Izvedba velikog fotonaponskog sustava | Definirati sve elemente, vodiče, zaštitnu opremu i način izvedbe velikog FN sustava za napajanje obiteljske kuće iz projektne dokumentacije. Steći vještinu montiranja,el. spajanja i upuštanja u rad velikih FN sustava.  Opisati vrste ispitivanja i testiranja nužnih za pravilno funkcioniranje velikog FN sustava.  Objasniti načine pravilnog održavanja i zaštite FN sustava | Kompletan proračun vodova i električne snage.  Nabava elemenata iz troškovnika.  Montiranje, električno spajanje i upuštanje u rad velikog FN sustava.  Ispitivanje i održavanje FN sustava. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
»8.2. Nastavni predmet: ***Izborna nastava***
                                     Tehnologija solarnih toplinskih sustava
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred: 3.

Tjedni (ukupni) fond sati: 2 (64)

Cilj:

Cilj programa je stjecanje znanja i vještina koje će omogućiti polaznicima samostalno projektiranje, postavljanje i servisiranje solarnih sistema za proizvodnju tople vode i grijanje.

Zadaci:

– obrazložiti princip rada svih obnovljivih izvora energije.

– obrazložiti princip rada elemenata solarnog toplinskog

– sustava.

– projektirati solarni toplinski sustav prema potrebama korisnika.

– pravilno postaviti i montirati solarni toplinski sustav poštujući sve standarde.

– primijeniti pravila o zaštiti na radu i primijeniti sredstva za siguran rad u posebnim uvjetima.

– čuvati zdravlje i čovjekov okoliš, usvojiti spoznaju o važnosti organizacije rada i racionalnog korištenja energije.

– koristiti stručnu literaturu i internet.

Provjeravanje i ocjenjivanje postignuća:

Svaki učenik dužan je sudjelovati u svim planiranim oblicima provjeravanja i ocjenjivanja postignuća koji se sastoje od usmenih i pismenih provjera te provjere putem praktičnih zadataka na laboratorijskim vježbama.

Literatura:

Dr. sc. Ljubomir Majdandžić: »Obnovljivi izvori energije«, Graphis d.o.o., Zagreb, 2008. godine

Dr. sc. Ljubomir Majdandžić: »Solarni sutavi«, Graphis d.o.o., Zagreb, 2010. godine

Dr. Petar Kulušić, Dr. Jadranka Vuletin, Dr. Ivan Zulim, »Sunčane ćelije«, Školska knjiga d.d., Zagreb, 2004. godine

Katalozi proizvođača

Kadrovski uvjeti:

Nastavnik koji je završio studij strojarstva kojim se stječe najmanje 180 ECTS bodova ili više (sveučilišni prvostupnik strojarstva).

Metodičke i organizacijske napomene:

Nastava ovog predmeta izvodi se predavanjem i praktičnim vježbama u laboratoriju. Teorijsku nastavu treba izvoditi u specijaliziranoj učionici opremljenoj solarnim toplinskim sustavom, te uzorcima i modelima istoga. Učionica treba biti opremljena LCD projektorom, računalom I internetskom instalacijom.

Dio nastave se izvodi sa cijelim razredom (20 sati), a dio (44 sata) u skupinama od po 10 učenika.

Praktične vježbe izvode se u blokovima po 2 sata. Zadaci za rad u laboratoriju moraju biti takovi da zahtijevaju spajanje, mjerenje, obradu rezultata i izvođenje zaključaka.

U nastavi će se koristiti mape za vježbe.
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Izborna nastava – Tehnologija solarnih toplinskih sustava – treća godina
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cilj i zadaci nastavnih područja

|  |  |  |
| --- | --- | --- |
| Nastavna cjelina | Očekivani rezultati | Nastavni sadržaji |
| 1. Osnovne termodinamičke veličine i procesi | Steći osnovne spoznaje o fizikalnim veličinama karakterističnim za prijenos topline i energije. Naučiti koristiti mjerne uređaje i načine mjerenja karakterističnih veličina. | Masa, volumen, gustoća, protok.  Tlak, instrumenti za mjerenje tlaka.  Temperatura i toplinsko rastezanje  tvari, instrumenti za mjerenje temperature.  Energija, specifični toplinski kapacitet.  Entalpija, entropija, eksergija i anergija. |
| 2. Osnovna svojstva prijenosa energije u solarnim toplinskim sustavima | Steći osnovne spoznaje o mediju za prijenos topline. | Voda.  Glikolne smjese. |
| 3. Meteorološke osnove | Objasniti značaj sunčeve energije u suvremenom dobu i shvatiti položaj Hrvatske i regije na solarnoj karti. | Klimatske značajke Hrvatske.  Zimske projektne temperature.  Ljetne projektne temperature. |
| 4. Sunce kao izvor energije | Steći osnovne spoznaje o energiji sunčeve svjetlosti i zračenja. | Sunce.  Sunčevo zračenje.  Fizikalne osnove pretvorbe sunčane u toplinsku energiju. |
| 5. Osnovni dijelovi solarnih  toplinskih sustava | Steći osnovne spoznaje o vrsti solarnih kolektora i načinima njihova spajanja.  Steći osnovne spoznaje o vrstama i karakteristikama solarnih spremnika, sigurnosnoj i regulacijskoj opremi, te ostaloj opremi solarnog sustava. | Solarni toplinski sustavi.  Solarni kolektori  – Podjela solarnih kolektora  – Apsorber  – Kućište  – Pokrov  Osnovne veličine koje opisuju solarne kolektore.  Kolektorsko polje.  – Spajnje solarnih kolektora  – Dimenzioniranje kolektorskih polja  Solarni spremnici.  – Osnovne značajke i izvedbe solarnih spremnika  – Toplinska izolacija toplinskih spremnika.  Cijevni razvod solarnih sustava.  – Cjevovodi  – Dimenziniranje cijevnog razvoda.  – Solarni medij  Sigurnosna,regulacijska i ostala oprema solarnih sustava.  – Ekspanzijske posude  – Sigurnosna, mjerna i ostala oprema.  – Cirkulacijske crpke za solarne sustave.  – Izmjenjivači topline  – Osjetnici temperature  – Regulacija temperature |
| 6. Solarni toplinski sustavi za  pripremu potrošne tople vode  i potporu sustava grijanja. | Moći samostalno projektirati solarni sustav za pripremu tople vode uvažavajući pri tome zahtjeve kupca.  Naučiti načine održavanja solarnih sustava osobito preventivnog.  Steći osnovne spoznaje o vrstama dopunskog grijanja u solarnim sustavima.  Naučiti karakteristike I primjenu toplinskih pumpi. | Projektiranje solarnih toplinskih sustava za pripremu tople vode.  Primjeri najčešćih izvedbi solarnih toplinskih sustava za PTV i potporu sustavu grijanja.  Postavljanje solarnih kolektora.  – Sigurnosne napomene za postavljanje solarnih kolektora.  – Osnovni načini za postavljanje solarnih kolektora.  – Orjentacija i nagib solarnih kolektora.  – Zaštita solarnih kolektora od udara munje.  Puštanje u pogon i održavnje solarnih toplinskih sustava.  – Puštanje u pogon  – Održavanje  Dopunsko grijanje u solarnom sistemu.  Toplinska pumpa. |
| 7. Solarni toplinski sustavi za  zagrijavanje bazenske vode | Steći osnovne spoznaje o izvedbama solarnih sustava za zagrijavanje bazenske vode, te dimenzioniranje istih. | Osnovne značajke i izvedbe solarnih sustava za zagrijavanje bazenske vode.  Solarni toplinski sustavi za zagrijavanje bazenske vode s apsorberima.  – Osnovne izvedbe apsorbera  – Dimenzioniranje apsorbera  – Osnovne smjernice za orijentaciju i postavljanje apsorbera.  – Regulacija solarnog sustava |

2. Dosadašnja točka »8. PRIJELAZNE I ZAVRŠNE ODREDBE« postaje točka: »9. PRIJELAZNE I ZAVRŠNE ODREDBE«

3. Ovaj Program stupa na snagu danom objave u »Narodnim novinama«.

Klasa: 311-01/10-01/395
Urbroj: 526-12-02/1-11-11
Zagreb, 26. kolovoza 2011.

Ministar
mr. sc. Đuro Popijač, v. r.

Ostalo, NN 101/2011-2077
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)